ROBERTVS Dei gratia Flandrensium Comes domno HVGONI sanctæ Cluniacensis Ecclesiæ reuerēdo Abbati, salutem  dilectionem. Quoniam, vt ait Apostolus, Non habemus hic manentem ciuitatem, diesque nostri tanquam vmbra prætereuntes quotidie euanescunt:  ex voce Veritatis luce clarius constat, omnem arborem, quæ non facit fructum bonum, excidi,  in ignem æternum mitti: Oportet maxime nos, qui cæteris hominibus prælati videmur, vt dum in hoc corpore sumus, aliquid ex his quæ ad omnipotentis Dei seruitium pertinent, eo adiuuante, operemur, quatenus in futuro æternæ retributionis vtcūq. particeps existere mereamur. Quapropter beatitudini vestræ notum esse volumus, quod nobis post Dominica bella Hierusalē digressis, vxor mea nomine CLEMENTIA, quam terræ meæ,  omnibus quæcūque iuris mei erant vice mea dum discederem præfeceram, inter cætera diligenter intimauit, sese per Abbatē S. Bertini a bonitate vestra impetrasse cū litteris, cum viua voce, vt de ordinando eiusdem Sancti Monasterio, de Religione ibidem per sanctitatis vestræ filios constituenda vos intromittere deberetis. Nos autē super hoc immensas vobis gratias referentes,  sacræ Religioni plurimum congaudentes, cōmunicato tandē cōsilio cū venerabilib. Episcopis Lāberto Atrebatensi,  Ioāne Taruanēsi, cæterisq. fidelib. meis, ob remediū animæ meę, ob salutē cōiugis ac liberorū seu antecessorū meorū, quatenus in futuro examine, in illa tremenda die, districtū Iudicē propitiū nobis inueniamus; prædicti S. Bertini Monasteriū vobis, vestrisq. successorib. omnino libere ordinādū perpetuo iure cōcedimus,  confirmamus sub præsētis paginæ attestatione; saluo vtique Morinensis Episcopi iure, ea tamen conditione præfixa, vt Abbatia numquā in Prioratum redigatur, sed Abbate obeunte, quē ad hoc onus subeundum missuri estis, vel si rationabilis causa extiterit, deposito, alter de vestra Cluniacensi Ecclesia,  a vobis, omni tempore substituatur, propter stabilitatem videlicet ordinis,  perseuerantiam religionis. Porro vt hæc nostra cōcessio, immo supplicatio, in perpetuum rata atq. illibata permaneat, Chartæ huius exemplar penes nos retinere decernimus. Vestræ igitur incumbit sollicitudini, sine dilatione tales, tamq. idoneas ad rem tam necessariam personas, ac tantorum saluti profuturas dirigere, per quas Ecclesia religione crescat,  exaltetur, atque nomen Domini ab omnibus glorificetur. Testes vero huius rei  confirmationis hic annotari placuit. Signum ROBERTI Comitis. S. CLEMENTIÆ Comitissæ. S. Ioannis Morinensis Episcopi. S. Lamberti Atrebatensis Episcopi. S. Ioannis Abbatis de monte S. Eligij. S. Clarembaldi Archidiaconi. S. Hugonis Abbatis S. Dionysij Remensis. S. Galteri Thesaurarij. S. Roberti Bituniensis,  Aduocati ipsius Ecclesiæ. S. Baldrici de Cullien. S. Sigeri de Mutelte. Datū Atrebati, anno Domini Christi MCVI. Idibus Februarij. In nomine Domini feliciter, Amen.